คณะรักษาความสงบแห่งชาติ

คณะรักษาความสงบแห่งชาติ หรือ คสช. (National Council for Peace and Order; ชื่อย่อ: NCPO) เป็นคณะผู้ยึดอำนาจการปกครอง โดยรัฐประหารยึดอำนาจการปกครอง ซึ่งประกอบด้วยกองทัพไทยและสำนักงานตำรวจแห่งชาติ  เมื่อวันที่ 22 พฤษภาคม พ.ศ. 2557 ตั้งแต่เวลา 16:30 น. หลังเมื่อวันที่ 20 พฤษภาคม ประกาศกฎอัยการศึกทั่วราชอาณาจักร พร้อมทั้งจัดตั้งกองอำนวยการรักษาความสงบเรียบร้อย (กอ.รส.) ได้เพียงสองวัน และมีพลเอก ประยุทธ์ จันทร์โอชา เป็นหัวหน้าคณะ อย่างไรก็ตาม โครงสร้างของคณะรักษาความสงบแห่งชาติมีการเปลี่ยนแปลงอย่างต่อเนื่องตั้งแต่วันที่ 22 พฤษภาคม พ.ศ. 2557 จนถึง 16 กรกฎาคม พ.ศ. 2562 
คณะรัฐประหารคณะนี้ครองอำนาจเป็นระยะเวลายาวนานมากกว่า 5 ปี 55 วัน นับเป็นอันดับ 3 รองจากคณะรัฐประหารของจอมพลถนอม กิตติขจร และจอมพลสฤษดิ์ ธนะรัชต์
ปัจจุบัน คำสั่งคณะรักษาความสงบแห่งชาติที่ไม่ถูกยกเลิกมี 187 ฉบับ ประกาศคณะรักษาความสงบแห่งชาติที่ไม่ถูกยกเลิก 102 ฉบับ และคำสั่งหัวหน้าคณะรักษาความสงบแห่งชาติที่ไม่ถูกยกเลิก 205 ฉบับ บุคคลที่เกี่ยวข้องกับคณะรักษาความสงบแห่งชาติยังได้รับตำแหน่งองคมนตรีถึง 6 ราย เช่น พลเอก ดาว์พงษ์ รัตนสุวรรณ พลเอก กัมปนาท รุดดิษฐ์ พลเอก ไพบูลย์ คุ้มฉายา พลอากาศเอก จอม รุ่งสว่าง พลเอก เฉลิมชัย สิทธิสาท พลเอก ประยุทธ์ จันทร์โอชา

**ชนวนเหตุแรงจูงใจและวัตถุประสงค์ทางการเมือง**
ภายหลังการรัฐประหารในประเทศไทย พ.ศ. 2549 ประเทศไทยตกอยู่ในวิกฤตการณ์ทางการเมืองที่มีผู้เสียชีวิตและบาดเจ็บจำนวนมากในช่วง พ.ศ. 2551 ภายหลังการเสียชีวิตของอังคณา ระดับปัญญาวุฒิได้เกิดเหตุการณ์ปฏิวัติหน้าจอและข่าวการรัฐประหารอีกครั้ง ต่อมาในปี พ.ศ. 2553 อาคารสถานที่ถูกทำลายหลายแห่งรวมทั้งมีการเปิดเผยว่าผู้ต้องหากำลังจะทำลายสถานที่สำคัญเช่นวัดพระแก้วอย่างไรก็ตามเหตุการณ์ดังกล่าวกลายเป็นเหตุกระทรวงกลาโหมถูกยิงด้วยอาร์พีจี (อาวุธ)ซึ่งส่งผลให้เกิดแรงกดดันต่อฝ่ายทหารอีกครั้งหนึ่ง เค้าลางของการรัฐประหารเริ่มต้นเมื่อพลเอก ประยุทธ์ จันทร์โอชา ใช้อำนาจในขณะที่ตนเองเป็นผู้รับผิดชอบสถานการณ์ฉุกเฉินที่มีความร้ายแรง ในการออกคำสั่งให้จับกุมบุคคลที่ค้าขายสินค้ายั่วยุ ซึ่งต่อมาได้มีการยกเลิกคำสั่งดังกล่าวอย่างเร่งด่วนคำสั่งดังกล่าวเป็นคำสั่งที่ออกมาโดยไม่มีการปรึกษานายกรัฐมนตรีในขณะนั้น เป็นการใช้อำนาจของพลเอกประยุทธ ที่ข้ามหน้าข้ามตาหัวหน้าสูงสุดของคณะรัฐมนตรีในช่วงเวลาดังกล่าว และมีผู้ถูกจับกุมอย่างน้อยสองรายเนื่องจากขายรองเท้าที่มีรูปวาดของอภิสิทธิ์ เวชชาชีวะและสุเทพ เทือกสุบรรณซึ่งไม่ตรงกับวัตถุประสงค์ของ พลเอก ประยุทธ์ จันทร์โอชา ที่ต้องการจับกุมผู้ที่เตรียมการกระทำการในลักษณะหมิ่นเหม่ต่อสถาบัน ดังนั้นสินค้ายั่วยุในที่นี้คือสินค้าที่หมิ่นเหม่ต่อสถาบันเช่นซีดี ดีวีดี
ในช่วง พ.ศ. 2553–2554 รัฐบาลไทยดำเนินคดีความกับผู้หมิ่นประมาทสถาบันพระมหากษัตริย์อย่างน้อย 400 คดี คดีที่มีชื่อเสียงได้แก่คดีที่กองทัพบกฟ้องร้องสมศักดิ์ เจียมธีรสกุล เนื่องจากการเขียนจดหมายเปิดผนึกในการตั้งคำถามต่อสมเด็จพระเจ้าลูกเธอฟ้าหญิงจุฬาภรณ์ ภายหลังจากที่พระองค์พระราชทานสัมภาษณ์พิเศษในรายการ วู้ดดี้ เกิดมาคุย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ผลปรากฎว่าพรรคเพื่อไทยได้รับการเลือกตั้งมาจำนวนมาก บุคคลที่ได้รับการเลือกตั้งเป็นสมาชิกสภาผู้แทนราษฎรหลายรายทำผิดกฎหมาย เช่น การตรวจค้นรถของประชาชนที่ถนนมิตรภาพ และยึดขบวนรถไฟ กักตัวทหาร และจงใจหมิ่นพระบรมเดชานุภาพ แต่ถึงอย่างไรก็ตามก็ยังได้รับการเลือกตั้งเข้ามาท่ามกลางข่าวประชาชนในต่างจังหวัดไม่พึงใจกับการประทานสัมภาษณ์เกี่ยวกับการสลายการชุมนุมที่แยกราชประสงค์ พ.ศ. 2553ในรายการ วู้ดดี้ เกิดมาคุย ว่าเป็นสาเหตุที่พรรคเพื่อไทยได้รับชัยชนะ เหตุการณ์ตึงเครียดมากขึ้นเมื่อ ณัฐวุฒิ ใสยเกื้อ แกนนำกลุ่ม นปช. ซึ่งก่อเหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550 และผู้ต้องหาหลายคดี ได้เป็นรัฐมนตรีช่วยว่าการกระทรวงพาณิชย์ ส่งผลให้ฝ่ายทหารและชนชั้นนำโกรธเป็นอย่างมาก และยิ่งแค้นมากขึ้นเมื่อมีรายงานว่า จตุพร พรหมพันธุ์ เจ้าของวาทะ"กระสุนพระราชทาน" จะได้ตำแหน่งรัฐมนตรีช่วยว่าการกระทรวงมหาดไทย จนกระทั่งรัฐบาลเสนอกฎหมายนิรโทษกรรม และในที่สุดก็นำมาสู่วิกฤตการณ์การเมืองไทย พ.ศ. 2556–2557 รัฐประหารในประเทศไทย พ.ศ. 2557 กองอำนวยการรักษาความสงบเรียบร้อย และคณะรักษาความสงบแห่งชาติในที่สุด
ภายหลังรัฐประหารคณะรัฐประหารได้ดำเนินคดีการตั้งข้อหา การดำเนินคดีความ การจับกุมและละเมิดสิทธิมนุษยชนซึ่งคณะรัฐประหารได้สั่งให้บุคคลไปรายงานตัวจำนวนมากและหลายคดีดำเนินคดีในศาลทหาร ตำรวจ ทหารภายใต้คณะรักษาความสงบแห่งชาติได้แจ้งความรวมถึงจับบุคคลเข้าคุกตามข้อหาต่าง ๆ จำนวนผู้ที่เคยจำคุกเนื่องจากชุมนุมต่อต้านคณะรัฐประหารอย่างน้อย 15 ราย ทุกคนได้รับการปล่อยตัว ยกเว้นคดีความผิดต่อองค์พระมหากษัตริย์ไทย ที่ส่วนใหญ่ไม่ได้รับการประกันตัว มีผู้หนีหมายจับศาลทหารไปต่างประเทศอย่างน้อย 50 ราย หนีหมายจับศาลอาญาหมายเรียกตำรวจไปต่างประเทศ 5 ราย
การดำเนินคดีเกี่ยวกับความผิดต่อองค์พระมหากษัตริย์ไทย ภายหลังการรัฐประหารที่มีชื่อเสียงได้แก่กรณีของนายสิรภพ กรณ์อุรุษ ซึ่งเป็นเจ้าของเว็บบล็อก หมิ่นพระบรมเดชานุภาพ นามปากกา รุ่งศิลา คณะรัฐประหารออกคำสั่งให้เขาไปรายงานตัว และทำการจับกุมเขาระหว่างเดินทางที่กลางถนนจังหวัดกาฬสินธุ์เขาถูกดำเนินคดีจำคุก 4 ปี 11 เดือน 18 วัน คณะรักษาความสงบแห่งชาติมีความต้องการฟ้องร้องบุคคลในความผิดต่อองค์พระมหากษัตริย์ไทยอีกจำนวนมาก มีผู้ติดคุกตามความผิดต่องค์พระมหากษัตริย์ไทยหลังการรัฐประหารอย่างน้อย 80 ราย 
คณะรัฐประหารได้แต่งตั้งบุคคลตามองค์กรตามรัฐธรรมนูญแห่งราชอาณาจักรไทย ที่มีที่มาจากสภานิติบัญญัติแห่งชาติ เช่น ตุลาการศาลรัฐธรรมนูญ ตุลาการศาลปกครองสูงสุด และคณะกรรมการการเลือกตั้ง บุคคลในตำแหน่งดังกล่าวได้รับการอนุมัติตำแหน่งโดยสภานิติบัญญัติแห่งชาติ ซึ่งสมาชิกสภาดังกล่าวถูกวิจารณ์ว่าไม่เป็นกลาง เนื่องจากมีทหารเป็นจำนวนมากในสภา
ในปี พ.ศ. 2568 แม้ว่าคณะรักษาความสงบแห่งชาติจะสิ้นสุดแล้วแต่มีบุคคลจำนวนมากถูกจับกุมฟ้องร้องและกักขังตามความผิดต่อองค์พระมหากษัตริย์ไทยภายหลังการประท้วงในประเทศไทย พ.ศ. 2563–2564

**โครงสร้าง**

**ค่าตอบแทน**
วันที่ 2 สิงหาคม พ.ศ. 2557 มีการออกกฎหมายกำหนดเงินเดือนและประโยชน์ทางการเงินอื่นแก่สมาชิก คสช. พลเอกประยุทธ์ได้รวม 125,590 บาทต่อเดือน ขณะที่สมาชิก คสช. คนอื่นได้รับรวม 119,920 บาทต่อเดือน ประโยชน์เหล่านี้เพิ่มเติมจากประโยชน์ที่ได้รับจากตำแหน่งในกองทัพ
วันที่ 10 พฤศจิกายน พ.ศ. 2557 หัวหน้าคณะรักษาความสงบแห่งชาติได้เงินประจำตำแหน่งเพิ่มเป็น 175,590 บาท (เพิ่มขึ้น 50,000 บาท) ผู้ดำรงตำแหน่งอื่นในคณะรักษาความสงบแห่งชาติมีเงินประจำตำแหน่งเดือนละ 174,420 บาท (เพิ่มขึ้น 54,500 บาท) 
มีบุคคลที่ดำรงตำแหน่ง รองเลขาธิการคณะรักษาความสงบแห่งชาติ ดังต่อไปนี้ พลเอก กัมปนาท รุดดิษฐ์ พลเอก พิสิทธิ์ สิทธิสาร พลเอก เทพพงศ์ ทิพยจันทร์ พลเอก สลิน ทองภักดี แต่บุคคลที่ได้รับการแต่งตั้งอย่างเป็นทางการตามประกาศคณะรักษาความสงบแห่งชาติ ฉบับที่ 22/2557 ให้ดำรงตำแหน่งรองเลขาธิการคณะรักษาความสงบแห่งชาติได้แก่ พลเอก ชาตอุดม ติตถะสิริ เพียงบุคคลเดียวในส่วนของพลเอก กัมปนาท รุดดิษฐ์ พ้นจากตำแหน่งเมื่อวันที่ 1 ตุลาคม พ.ศ. 2559 เนื่องจากเกษียณอายุราชการ
ในวันที่ 14 สิงหาคม พ.ศ. 2561 ได้มีการแต่งตั้งเสนาธิการทหารบก เป็น ผู้ช่วยเลขาธิการคณะรักษาความสงบแห่งชาติ ได้แก่ พลเอก ณัฐพล นาคพาณิชย์ โดยให้เป็นกรรมการและผู้ช่วยเลขานุการคณะกรรมการต่อต้านการทุจริตแห่งชาติ อีกตำแหน่งหนึ่ง ต่อมาวันที่ 1 ตุลาคม พ.ศ. 2561 ได้มีการเปลี่ยนแปลงตำแหน่งดังกล่าวเป็น พลเอก ธีรวัฒน์ บุณยะวัฒน์

**คณะกรรมการที่ยังปฏิบัติงานอยู่**
คณะกรรมการตามประกาศคณะรักษาความสงบแห่งชาติ 6 คณะ คณะกรรมการตามคำสั่งคณะรักษาความสงบแห่งชาติ 30 คณะ คณะกรรมการตามคำสั่งคณะรักษาความสงบแห่งชาติ (เฉพาะ) 2 คณะ คณะกรรมการตามคำสั่งหัวหน้าคณะรักษาความสงบแห่งชาติ 4 คณะ  มีจำนวนทั้งหมด 45 คณะ 
คณะอนุกรรมการตามคำสั่งคณะรักษาความสงบแห่งชาติจำนวน 8 คณะต่อมายกเลิกไป 3 คณะคงเหลือ 5 คณะ ได้แก่ 
#คณะอนุกรรมการพิจารณามาตรการด้านการผลิตและการตลาดสินค้าข้าว  ตามคำสั่งคณะรักษาความสงบแห่งชาติ ที่ 173/2557
#คณะอนุกรรมการพิจารณาระบายข้าว ตามคำสั่งคณะรักษาความสงบแห่งชาติ ที่ 175/2557
#คณะอนุกรรมการจัดทำบัญชีข้าวคงเหลือของรัฐ ตามคำสั่งคณะรักษาความสงบแห่งชาติ ที่ 176/2557
#คณะอนุกรรมการตรวจสอบปริมาณและคุณภาพข้าวคงเหลือของรัฐ  ตามคำสั่งคณะรักษาความสงบแห่งชาติ ที่ 177/2557 
#คณะอนุกรรมการการสร้างความรู้ ความเข้าใจ และรับทราบความคิดเห็นเกี่ยวกับสถานการณ์พลังงานไฟฟ้าในพื้นที่ภาคใต้  ตามคำสั่งคณะรักษาความสงบแห่งชาติ ที่ 5/2560
ต่อมามีคำสั่งหัวหน้าคณะรักษาความสงบแห่งชาติ ที่ 9 / 2562 ยกเลิกคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ ตามคำสั่งคณะรักษาความสงบแห่งชาติ ที่ 74/2557ยกเลิกคณะอนุกรรมการพิจารณาระบายผลิตภัณฑ์มันสำปะหลัง ตามคำสั่งคณะรักษาความสงบแห่งชาติ ที่ 106/2557และยกเลิกคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า (Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อยตามคำสั่งคณะรักษาความสงบแห่งชาติ ที่ 116/2557

**ศูนย์ปฏิบัติการคณะรักษาความสงบแห่งชาติ**
จัดตั้งขึ้นตามคำสั่งคณะรักษาความสงบแห่งชาติที่ 51/2557 โดยมีพลเอก ประยุทธ์ จันทร์โอชา เป็นผู้บัญชาการศูนย์ปฏิบัติการคณะรักษาความสงบแห่งชาติ และ พลเอก สกล ชื่นตระกูล เป็นหัวหน้าฝ่ายติดตามและประสานงาน สถานที่ในการปฏิบัติงาน ณ ศูนย์ปฏิบัติการกองทัพบก ในกองบัญชาการกองทัพบกและตึกไทยคู่ฟ้า ทำเนียบรัฐบาลพล.ต.วิจารณ์ จดแตง หัวหน้าส่วนปฏิบัติการคณะทำงานด้านกฎหมาย คณะรักษาความสงบแห่งชาติ พ.อ.บุรินทร์ ทองประไพ นายทหารปฏิบัติการ ประจำกองบัญชาการกองทัพบก ปฏิบัติหน้าที่ฝ่ายกฎหมาย คณะรักษาความสงบแห่งชาติ(คสช.) พล.ต.ปิยพงศ์ กลิ่นพันธุ์ พันเอก วินธัย สุวารี เป็นโฆษกในคณะรักษาความสงบแห่งชาติ

**ศูนย์บัญชาการแก้ไขปัญหาการบินพลเรือน**
จัดตั้งขึ้นตามคำสั่งหัวหน้าคณะรักษาความสงบแห่งชาติที่ 27/2558 โดยมี พลอากาศเอก ตรีทศ สนแจ้ง เป็นผู้อำนวยการศูนย์บัญชาการแก้ไขปัญหาการบินพลเรือน คนแรกของประเทศไทยคนต่อมาคือ พลอากาศเอก จอม รุ่งสว่าง พลอากาศเอก ชัยพฤกษ์ ดิษยะศริน ผู้อำนวยการศูนย์บัญชาการแก้ไขปัญหาการบินพลเรือนคนสุดท้ายได้แก่ พลอากาศเอก มานัต วงษ์วาทย์

**ศูนย์บัญชาการแก้ไขปัญหาการทำการประมงผิดกฎหมาย**
จัดตั้งขึ้นตามคำสั่งหัวหน้าคณะรักษาความสงบแห่งชาติที่ 10/2558 โดยมี พลเรือเอก ไกรสร จันทร์สุวานิชย์ เป็นผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนแรกของประเทศไทย คนต่อมาคือ พลเรือเอก ณะ อารีนิจ และ พลเรือเอก นริส ประทุมสุวรรณ
ผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนสุดท้ายได้แก่ พลเรือเอก ลือชัย รุดดิษฐ์

**สำนักเลขาธิการคณะรักษาความสงบแห่งชาติ**
สำนักเลขาธิการคณะรักษาความสงบแห่งชาติ แบ่งส่วนงานเป็นส่วนงานการรักษาความสงบเรียบร้อยและส่วนงานการบริหารราชการโดยปัจจุบัน  ( 1 ตุลาคม พ.ศ. 2561 ) มีผู้ปฏิบัติงานดังนี้  
พลโท อยุทธ์ ศรีวิเศษ หัวหน้าฝ่ายกำลังพล ส่วนงานรักษาความสงบเรียบร้อย  
พลโท วรเกียรติ รัตนานนท์ หัวหน้าฝ่ายข่าว ส่วนงานรักษาความสงบเรียบร้อย  
พลโท ชนาวุธ บุตรกินรี หัวหน้าฝ่ายยุทธการ ส่วนงานรักษาความสงบเรียบร้อย  
พลโท ชัยมนตรี โพธิ์ทอง หัวหน้าฝ่ายส่งกำลังบำรุง ส่วนงานรักษาความสงบเรียบร้อย 
พลโท สมศักดิ์ สมรักษ์ หัวหน้าฝ่ายกิจการพลเรือน ส่วนงานรักษาความสงบเรียบร้อย  
พลโท กิตติทัศน์ เปี่ยมสุวรรณ์ หัวหน้าฝ่ายงบประมาณ ส่วนงานรักษาความสงบเรียบร้อย  
พลตรี ปัณณทัต กาญจนะวสิต หัวหน้าศูนย์ประชาสัมพันธ์ ส่วนงานรักษาความสงบเรียบร้อย 
พลตรี วรพจน์ เร้าเสถียร หัวหน้าคณะทำงานติดตามสื่อ ส่วนงานรักษาความสงบเรียบร้อย
พลตรี นเรศ ขีโรท หัวหน้าคณะทำงานด้านกฎหมาย ส่วนงานรักษาความสงบเรียบร้อย
ผู้ช่วยเสนาธิการทหารบกฝ่ายยุทธการ (ตำแหน่งว่าง) หัวหน้าคณะทำงานพิเศษ ส่วนงานรักษาความสงบเรียบร้อย

**สมาชิกคณะรักษาความสงบแห่งชาติในปัจจุบัน**
ประกาศคณะรักษาความสงบแห่งชาติที่ 2/2561 แต่งตั้งผู้ดำรงตำแหน่งคณะรักษาความสงบแห่งชาติตั้งแต่วันที่ 1 ตุลาคม พ.ศ. 2561 เป็นต้นไป- พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ- พลเอก ประวิตร วงษ์สุวรรณ รองนายกรัฐมนตรี รัฐมนตรีว่าการกระทรวงกลาโหมและรองหัวหน้าคณะรักษาความสงบแห่งชาติ- พลเอก อุดมเดช สีตบุตร เป็นสมาชิกคณะรักษาความสงบแห่งชาติ- พลเอก อนุพงษ์ เผ่าจินดา เป็นสมาชิกคณะรักษาความสงบแห่งชาติ- พลเอก ณัฐ อินทรเจริญ เป็นสมาชิกคณะรักษาความสงบแห่งชาติ- พลเอก พรพิพัฒน์ เบญญศรี เป็นสมาชิกคณะรักษาความสงบแห่งชาติ- พลเรือเอก ลือชัย รุดดิษฐ์ เป็นสมาชิกคณะรักษาความสงบแห่งชาติ- พลอากาศเอก ชัยพฤกษ์ ดิษยะศริน เป็นสมาชิกคณะรักษาความสงบแห่งชาติ- พลตำรวจเอก จักรทิพย์ ชัยจินดา เป็นสมาชิกคณะรักษาความสงบแห่งชาติ- นาย มีชัย ฤชุพันธุ์ เป็นสมาชิกคณะรักษาความสงบแห่งชาติ- พลเอก อภิรัชต์ คงสมพงษ์ ผู้บัญชาการทหารบกและเลขาธิการคณะรักษาความสงบแห่งชาติ

**อดีตสมาชิกคณะรักษาความสงบแห่งชาติ ==== - พลเอก ธนะศักดิ์ ปฏิมาประกร หัวหน้าฝ่ายความมั่นคงและรองหัวหน้าคณะรักษาความสงบแห่งชาติ (22 พฤษภาคม พ.ศ. 2557 - 7 พฤษภาคม พ.ศ. 2562)- พลเรือเอก ณรงค์ พิพัฒนาศัย หัวหน้าฝ่ายสังคมจิตวิทยารองหัวหน้าคณะรักษาความสงบแห่งชาติ (22 พฤษภาคม พ.ศ. 2557 - 7 พฤษภาคม พ.ศ. 2562)- พลอากาศเอก ประจิน จั่นตอง หัวหน้าฝ่ายเศรษฐกิจและรองหัวหน้าคณะรักษาความสงบแห่งชาติ (22 พฤษภาคม พ.ศ. 2557 - 7 พฤษภาคม พ.ศ. 2562)- พลตำรวจเอก อดุลย์ แสงสิงแก้ว หัวหน้าฝ่ายกิจการพิเศษและรองหัวหน้าคณะรักษาความสงบแห่งชาติ(22 พฤษภาคม พ.ศ. 2557 - 7 พฤษภาคม พ.ศ. 2562)- พลเอก อุดมเดช สีตบุตร เลขาธิการคณะรักษาความสงบแห่งชาติ- พลเอก ธีรชัย นาควานิช เลขาธิการคณะรักษาความสงบแห่งชาติ- พลเอก เฉลิมชัย สิทธิสาท เลขาธิการคณะรักษาความสงบแห่งชาติ- พลเอก อภิรัชต์ คงสมพงษ์ เลขาธิการคณะรักษาความสงบแห่งชาติ- พลเอก ไพบูลย์ คุ้มฉายา หัวหน้าฝ่ายกฎหมายและกระบวนการยุติธรรม- พลเอก สุรเชษฐ์ ชัยวงศ์ รองหัวหน้าฝ่ายสังคมจิตวิทยา- พลเอก ฉัตรชัย สาริกัลยะ รองหัวหน้าฝ่ายเศรษฐกิจ

**คณะที่ปรึกษาคณะรักษาความสงบแห่งชาติ**
คำสั่งคณะรักษาความสงบแห่งชาติฉบับที่ 1 /2559 แต่งตั้งบุคคลทำหน้าที่เป็นที่ปรึกษาของคณะรักษาความสงบแห่งชาติทั้งสิ้น 8 ราย ดังรายนามต่อไปนี้ ต่อมาได้มีการเปลี่ยนแปลงคณะที่ปรึกษาของคณะรักษาความสงบแห่งชาติตามคำสั่งคณะรักษาความสงบแห่งชาติ ที่ ๗/๒๕๕๙  โดยได้ให้พลเอกนพดล อินทปัญญารับตำแหน่งเลขานุการของคณะที่ปรึกษาอีกตำแหน่งหนึ่ง จึงเหลือคณะที่ปรึกษา 7 ราย ตั้งแต่วันที่ 6 ธันวาคม พ.ศ. 2559 เป็นต้นไป- ประธาน : พลเอก ประวิตร วงษ์สุวรรณ  รองนายกรัฐมนตรี รัฐมนตรีว่าการกระทรวงกลาโหมและรองหัวหน้าคณะรักษาความสงบแห่งชาติ- รองประธาน : พลเอก อนุพงษ์ เผ่าจินดา รัฐมนตรีว่าการกระทรวงมหาดไทยและสมาชิกคณะรักษาความสงบแห่งชาติ- ที่ปรึกษา : ศาสตราภิชาน สมคิด จาตุศรีพิทักษ์ รองนายกรัฐมนตรี
*ที่ปรึกษา : ศาสตราจารย์กิตติคุณ วิษณุ เครืองาม รองนายกรัฐมนตรี- ที่ปรึกษา : อาจารย์ อำนวย ปะติเส- ที่ปรึกษา : พลอากาศเอก อิทธพร ศุภวงศ์- ที่ปรึกษาและเลขานุการ : พลเอก นพดล อินทปัญญา

วันที่ 8 มกราคม พ.ศ. 2562 มีพระราชโองการให้ พลเอก นพดล อินทปัญญา พ้นจากตำแหน่งนายทหารราชองครักษ์พิเศษ

**ผู้ปฏิบัติงานดำรงตำแหน่งในคณะรักษาความสงบแห่งชาติ**
ตามคำสั่งคณะรักษาความสงบแห่งชาติที่ 5/2561 เรื่อง แต่งตั้งผู้ปฏิบัติงานในคณะรักษาความสงบแห่งชาติคำสั่งคณะรักษาความสงบแห่งชาติที่ 1/2561 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ
,คำสั่งคณะรักษาความสงบแห่งชาติที่ 6/2560 เรื่อง แต่งตั้งผู้ปฏิบัติงานในคณะรักษาความสงบแห่งชาติและคำสั่งคณะรักษาความสงบแห่งชาติที่ 7/2560 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ มีรายชื่อดังต่อไปนี้- พลเอก อาทร โลหิตกุล (รองเลขาธิการฯ พลเอก ประวิตร วงษ์สุวรรณ)- พลเรือเอก อิทธิคมน์ ภมรสูต (รองเลขาธิการฯ พลเอก ธนะศักดิ์ ปฏิมาประกร)- พลเรือเอก บรรจบ ปรีชา (รองเลขาธิการฯ พลเรือเอก ณรงค์ พิพัฒนาศัย) - พลอากาศโท สุรศักดิ์ หมู่พยัคฆ์ (รองเลขาธิการฯ พลอากาศเอก ประจิน จั่นตอง)- พลเอก มงคล เผ่าพงษ์คล้าย (รองเลขาธิการฯ พลตำรวจเอก อดุลย์ แสงสิงแก้ว)- พลตรี ปรมินทร์ ทวีสุข (รองเลขาธิการฯ พลเอก อุดมเดช สีตบุตร)- พลเอก วลิต โรจนภักดี (รองเลขาธิการฯ พลเอก อนุพงษ์ เผ่าจินดา)- พลเอก ธนิส พิพิธวณิชการ (รองเลขาธิการฯ พลเอก ณัฐ อินทรเจริญ)- พลโท พีรพงษ์ เมืองบุญชู (รองเลขาธิการฯ พลเอก พรพิพัฒน์ เบญญศรี)- พลเรือเอก สมหมาย วงษ์จันทร์ (รองเลขาธิการฯ พลเรือเอก ลือชัย รุดดิษฐ์)- พลอากาศเอก วีรพงษ์ นิลจินดา (รองเลขาธิการฯ พลอากาศเอก ชัยพฤกษ์ ดิษยะศริน)- พันตำรวจเอก รุ่งโรจน์ สายันประเสริฐ (รองเลขาธิการฯ พลตำรวจเอก จักรทิพย์ ชัยจินดา)- นาง มยุระ ช่วงโชติ (รองเลขาธิการฯ นาย มีชัย ฤชุพันธุ์)- พลเอก สันติ กิจมหานนท์ (รองเลขาธิการฯ พลเอก อภิรัชต์ คงสมพงษ์)

**ที่ปรึกษาประจำผู้ดำรงตำแหน่งในคณะรักษาความสงบแห่งชาติ**
ตามคำสั่งคณะรักษาความสงบแห่งชาติที่ 5/2561 เรื่อง แต่งตั้งผู้ปฏิบัติงานในคณะรักษาความสงบแห่งชาติตามคำสั่งคณะรักษาความสงบแห่งชาติที่ 1/2561 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ,คำสั่งคณะรักษาความสงบแห่งชาติ ที่ 6/2560 เรื่อง แต่งตั้งผู้ปฏิบัติงานในคณะรักษาความสงบแห่งชาติ
และคำสั่งคณะรักษาความสงบแห่งชาติที่ 7/2560 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ- พลเอก อมรฤทธิ์ แพทย์เจริญ (ที่ปรึกษาฯ พลเอก ประวิตร วงษ์สุวรรณ)- พลตรี อนุศิษฐ์ ศุภธนิต (ที่ปรึกษาฯ พลเอก ธนะศักดิ์ ปฏิมาประกร)- พลเรือเอก มานิตย์ สูนนาดำ (ที่ปรึกษาฯ พลเรือเอก ณรงค์ พิพัฒนาศัย)- พลอากาศเอก วิโรจน์ นิสยันต์ (ที่ปรึกษาฯ พลอากาศเอก ประจิน จั่นตอง)- พลตำรวจตรี เกรียงศักดิ์ อรุณศรีโสภณ (ที่ปรึกษาฯ พลตำรวจเอก อดุลย์ แสงสิงแก้ว)- พันเอก สราวุธ เบญจจินดา (ที่ปรึกษาฯ พลเอก อุดมเดช สีตบุตร)- พลเอก กิตติทัศน์ บำเหน็จพันธุ์ (ที่ปรึกษาฯ พลเอก อนุพงษ์ เผ่าจินดา)- พันเอก โฆษิต เทียมเพ็ชร (ที่ปรึกษาฯ พลเอก ณัฐ อินทรเจริญ)- พลตรี ชัชวาลย์ พยุงวงศ์ (ที่ปรึกษาฯ พลเอก พรพิพัฒน์ เบญญศรี)- พลเรือเอก นฤดม แป้นเจริญ (ที่ปรึกษาฯ พลเรือเอก ลือชัย รุดดิษฐ์)- พลอากาศโท สุรพล พุทธมนต์ (ที่ปรึกษาฯ พลอากาศเอก ชัยพฤกษ์ ดิษยะศริน)- พลตำรวจเอก อชิรวิทย์ สุพรรณเภสัช (ที่ปรึกษาฯ พลตำรวจเอก จักรทิพย์ ชัยจินดา)- พลตำรวจเอก ไพศาล เชื้อรอต (ที่ปรึกษาฯ นายมีชัย ฤชุพันธุ์)- พลโท อดิศร โครพ (ที่ปรึกษาฯ พลเอก อภิรัชต์ คงสมพงษ์)- พันเอก วินธัย สุวารี เป็น โฆษกประจำคณะรักษาความสงบแห่งชาติ- พันเอกหญิง ศิริจันทร์ งาทอง เป็น รองโฆษกประจำคณะรักษาความสงบแห่งชาติ- พลตรี วิระ โรจนวาศ เป็น ประจำคณะรักษาความสงบแห่งชาติ- พลตรี ปิยพงศ์ กลิ่นพันธุ์ เป็น ประจำคณะรักษาความสงบแห่งชาติ- อาจารย์  คนันท์ ชัยชนะ เป็น ประจำคณะรักษาความสงบแห่งชาติ- นางสาว ณัชฐานันท์ รูปขจร เป็น ประจำคณะรักษาความสงบแห่งชาติ

**การยุบ**
รัฐธรรมนูญแห่งราชอาณาจักรไทย พุทธศักราช 2560 มีบทเฉพาะกาลในมาตรา 265 วรรคหนึ่ง ระบุว่าคณะรักษาความสงบแห่งชาติสิ้นสุดเมื่อคณะรัฐมนตรีใหม่ภายหลังการเลือกตั้งทั่วไปครั้งแรก เข้าเฝ้าทูลละอองธุลีพระบาท ถวายสัตย์ปฏิญาณและเข้ารับหน้าที่ตามมาตรา 161 ของรัฐธรรมนูญฉบับเดียวกัน ซึ่งตรงกับวันที่ 16 กรกฎาคม พ.ศ. 2562 โดยก่อนหน้านั้นในวันที่ 15 กรกฎาคม พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ ได้อ่านสารอำลาในโอกาสสิ้นสุดการปฏิบัติหน้าที่ผ่านทางโทรทัศน์รวมการเฉพาะกิจแห่งประเทศไทย

**ดูเพิ่ม**
 รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557- พระบาทสมเด็จพระมหาภูมิพลอดุลยเดชมหาราช บรมนาถบพิตร- แนวร่วมประชาธิปไตยต่อต้านเผด็จการแห่งชาติ

**อ้างอิง**

**แหล่งข้อมูลอื่น**
 PeaceandOrderMaintainingCommand
หมวดหมู่:คณะรัฐประหาร
หมวดหมู่:รัฐประหารในประเทศไทย พ.ศ. 2557
หมวดหมู่:หน่วยงานภาครัฐที่ก่อตั้งในปี พ.ศ. 2557
หมวดหมู่:ก่อตั้งในประเทศไทยในปี พ.ศ. 2557
หมวดหมู่:หน่วยงานภาครัฐที่ยุบเลิกในปี พ.ศ. 2562
หมวดหมู่:สิ้นสุดในประเทศไทยในปี พ.ศ. 2562

หมวดหมู่:บทบาททางการเมืองของประยุทธ์ จันทร์โอชา
หมวดหมู่:การเมืองไทยในคริสต์ทศวรรษ 2010